rejauldu/bengali-wikipedia huggingface dataset:
মনস্টার হান্টার ২০২০ সালের দানব চলচ্চিত্র। একই নামের ভিডিও গেইম সিরিজকে ভিত্তি করে নির্মিত চলচ্চিত্রটি রচনা, পরিচালনা এবং প্রযোজনা করেছেন পল ডব্লিউ. এস. অ্যান্ডারসন। এর শ্রেষ্ঠাংশে অভিনয় করেছেন অ্যান্ডারসনের স্ত্রী মিলা ইয়োভাভিচ। এটি তাদের দুইজনের একসাথে পরিচালক ও কেন্দ্রীয় চরিত্রে কাজ করা পঞ্চম চলচ্চিত্র। এর অন্যান্য চরিত্রে অভিনয় করেছেন টনি জা, টিপ হ্যারিস, মেগান গুড, দিয়েগো বনেতা, জশ হ্যালম্যান, জিন উ-ইয়াং এবং রন পার্লম্যান।  চলচ্চিত্রটি নির্মাণের ধারণা নিয়ে অ্যান্ডারসন ২০১২ সাল থেকে কাজ শুরু করেছিলেন। ২০১৮ সালে ক্যাপকম চলচ্চিত্রটির কথা ঘোষণা করে এবং কনস্টানটিন ফিল্মের সাথে এর নির্মাণ শুরু হয়েছিল। ২০১৮ সালের ৫ অক্টোবর এটির মূল দৃশ্যধারণ শুরু হয় এবং একই বছরের ১৯ ডিসেম্বর দক্ষিণ আফ্রিকার কেপ টাইনে দৃশ্যধারণ শেষ হয়।  মনস্টার হান্টার করোনা মহামারির মধ্যেই সনি পিকচার্স রিলিজিং কর্তৃক (জার্মানি ও জাপান বাদে) মুক্তি পেয়েছিল। চলচ্চিত্রটি ২০২০ সালের ৪ ডিসেম্বর চীন এবং ১৮ ডিসেম্বর যুক্তরাষ্ট্রের প্রেক্ষাগৃহে মুক্তি পেয়েছিল। এটি $৬০ মিলিয়ন মার্কিন ডলার নির্মাণ ব্যয়ের বিপরীতে বিশ্বব্যাপী $৪৪ মিলিয়ন মার্কিন ডলার আয় করেছে। চলচ্চিত্রটি এর অ্যাকশন সিক্যুয়েন্স ও ভিজ্যুয়াল ইফেক্টের জন্য প্রশংসা পেলেও পরিচালনা ও সম্পাদনার জন্য সমালোচিত হয়েছে।  চরিত্র  মিলা ইয়োভাভিচ - ক্যাপ্টেন নাটালি আর্টেমিস, জাতিসংঘ বাহিনীর ইউএস আর্মি রেঞ্জার সদস্য।  টনি জা - হান্টার, বিভিন্ন বিষয়ে দক্ষ একজন যোদ্ধা।  রন পার্লম্যান - অ্যাডমিরাল, একদল শিকারীর নেতা।  টিপ "টি.আই." হ্যারিস]] - লিংকন  দিয়েগো বনেতা - মার্শাল  মেগান গুড - ড্যাশ  জশ হ্যালম্যান - স্টিলার  জিন উ-ইয়াং - 'অ্যাক্স'  হিরোনা ইয়ামাজাকি - হ্যান্ডলার  জেনিক শুম্যান - এইডেন  নন্দ কস্তা - লিয়া  নিক রাসেন্তি - ক্যাপ্টেন রোআর্ক  অ্যারন বিলনার - পালিকো  তথ্যসূত্র  বিষয়শ্রেণী:মার্কিন ফ্যান্টাসি চলচ্চিত্র বিষয়শ্রেণী:মার্কিন মারপিটধর্মী রোমাঞ্চকর চলচ্চিত্র বিষয়শ্রেণী:২০২০-এর দশকের অ্যাকশন থ্রিলার চলচ্চিত্র বিষয়শ্রেণী:কোভিড-১৯ মহামারীর কারণে স্থগিত চলচ্চিত্র বিষয়শ্রেণী:চলচ্চিত্র বিতর্ক বিষয়শ্রেণী:বিবাচনকৃত চলচ্চিত্র বিষয়শ্রেণী:২০২০-এর দশকের ইংরেজি ভাষার চলচ্চিত্র বিষয়শ্রেণী:ডাইনোসরের চলচ্চিত্র বিষয়শ্রেণী:২০২০-এর দশকের মার্কিন চলচ্চিত্র বিষয়শ্রেণী:২০২০-এর কাল্পনিক চলচ্চিত্র
বেকড়া ইউনিয়ন বাংলাদেশের টাঙ্গাইল জেলার একটি প্রশাসনিক একক।   অবস্থান ও আয়তন  এটি টাঙ্গাইল জেলার নাগরপুর উপজেলার অন্তর্গত। এটি টাঙ্গাইল শহরের ৩৪ কিলোমিটার দক্ষিণে অবস্থিত। এর উত্তরে গয়হাটা; দক্ষিণে ধুবরিয়া; পূর্বে নাগরপুর, পশ্চিমে সলিমাবাদ।  জনসংখ্যাতত্ত্ব বাংলাদেশ পরিসংখ্যান ব্যুরো কর্তৃক পরিচালিত আদমশুমারি ২০১১ অনুযায়ী, বেকড়া ইউনিয়নের মোট জনসংখ্যা ১০,৮১১ জন। এই ইউনিয়নে মোট ঘরসংখ্যা ২৪৮৭ টি।  শিক্ষা বেকড়া ইউনিয়নের গড় সাক্ষরতার হার শতকরা ৪৫.৮ ভাগ (পুরুষ-৪৮.৩%, মহিলা-৪৩.৭%)।   আরও দেখুন   নাগরপুর উপজেলা;  টাঙ্গাইল জেলা।  তথ্যসূত্র  বিষয়শ্রেণী:ঢাকা বিভাগের জনবহুল স্থান বিষয়শ্রেণী:টাঙ্গাইল জেলার জনবহুল স্থান বিষয়শ্রেণী:নাগরপুর উপজেলার ইউনিয়ন
দাদার কীর্তি ১৯৮০ খ্রিস্টাব্দে মুক্তিপ্রাপ্ত একটি ভারতীয় বাংলা চলচ্চিত্র ।   কাহিনীসূত্র  কেদার (তাপস পাল) একজন সাদাসিধা সরল মনের ছেলে । তিন বারেও বিএ পরীক্ষায় পাস করতে না পারায় তার বাবা অত্যন্ত রেগে যান এবং তাকে বিহারের একটি শহরে তার কাকার কাছে পাঠিয়ে দেন । সরল মনের ছেলে কেদার কাকার বাড়িতে এসে খুড়তুতো ভাই সন্তুর (অয়ন বন্দ্যোপাধ্যায়) বন্ধুবান্ধবদের হাসিঠাট্টার শিকার হয় । এদের নেতা ছিল ভোম্বল (অনুপ কুমার।।  কেদার সরস্বতী (মহুয়া রায়চৌধুরী) নামের একটি মেয়ের প্রেমে পড়ে । সে ছিল খুব কড়া গোছের সিরিয়াস মেয়ে । সরস্বতীর বোন বিনির (দেবশ্রী রায়) সাথে আবার সন্তুর বিয়ের ঠিক হয়ে ছিল। সরস্বতীর বাবা মাও কেদারের সরলতায় খুশি হয় এবং সরস্বতীও তার প্রতি নরম মনোভাব দেখায় । ভোম্বলদার কেরামতিতেই দুজনের মধ্যে ভালবাসার পূর্বভাগ আরম্ভ হয়। কিন্তু ভোম্বল এবং তার দলের কলকাঠিতে তাদের দুজনের মধ্যে ভুলবোঝাবুঝি হয় । সরস্বতী কেদারের উপর ভীষন বিরক্ত এবং রেগে ওঠে এবং সে ভাগলপুরের অন্য একটি ছেলেকে বিয়ে করতে রাজি হয়। কিন্তু পরে ভোম্বলদাই এই সমাধান করে। শেষ অবধি সব সমস্যা মিটে যায় এবং ভালবাসা জয়ী হয়। এই চলচ্চিত্রটি  মজা এবং হাস্যরসে পরিপূর্ণ।   অভিনয়   তাপস পাল - কেদারনাথ চট্টোপাধ্যায়  মহুয়া রায়চৌধুরী - সরস্বতী মুখোপাধ্যায়  দেবশ্রী রায় - বিনি মুখোপাধ্যায়  রুমা গুহঠাকুরতা- সরস্বতী ও বিনির মা  অয়ন বন্দ্যোপাধ্যায় - অমরনাথ চট্টোপাধ্যায়  অনুপ কুমার- ভম্বলদা   তথ্যসূত্র      আপারস্টল ডট কমে দাদার কীর্তি    বিষয়শ্রেণী:বাংলা ভাষার চলচ্চিত্র বিষয়শ্রেণী:ভারতীয় চলচ্চিত্র বিষয়শ্রেণী:১৯৮০-এর দশকের বাংলা ভাষার চলচ্চিত্র বিষয়শ্রেণী:১৯৮০-এর চলচ্চিত্র বিষয়শ্রেণী:বাংলা ভাষার ভারতীয় চলচ্চিত্র বিষয়শ্রেণী:ভারতীয় প্রণয়ধর্মী হাস্যরসাত্মক চলচ্চিত্র
গ্যারেথ কাইল বার্গ (জন্ম: ১৮ জানুয়ারি ১৯৮১) হ্যাম্পশায়ার থেকে ভাড়া করা ক্রিকেটার হিসেবে ২০১৯ মৌসুমের শেষ পর্যন্ত, নর্থাম্পটনশায়ার কাউন্টি ক্রিকেট ক্লাবের হয়ে খেলছেন।  দক্ষিণ আফ্রিকায় জন্ম, দক্ষিণ আফ্রিকা কলেজ স্কুলে পড়াশুনা করেছেন। তবুও তাকে কোলপাকের খেলোয়াড় হিসেবে বিবেচনা করা হয় না এবং তিনি ইংল্যান্ডের অধিবাসী হয়েও ইতালিয়ান পাসপোর্ট বহনকারী হিসেবে দলে খেলার যোগ্যতা অর্জন করেন।http://www.espncricinfo.com/ci/content/player/44394.html  বার্গের কেরিয়ার শুরু হয়েছিল পশ্চিম প্রদেশে, যেখানে তিনি একদিনের অনানুষ্ঠানিক ম্যাচে অংশ নিয়েছিলেন, পরে ইংল্যান্ডে গিয়ে কাউন্টির হয়ে দ্বিতীয় একাদশ ক্রিকেট খেলে নর্থহ্যাম্পটনশায়ারের সাথে চুক্তিবদ্ধ হন। তিনি ২০০৭ সালে মিডলসেক্সের সাথে চুক্তিবদ্ধ হন, ২০০৮ সালে আবারও প্রথম একাদশে খেলার আগে দ্বিতীয় একাদশে খেলেন, ওভারে সোরির বিপক্ষে লিস্ট-এ ক্রিকেটে অভিষেক হয় এবং কিছুদিন পরে গ্ল্যামারগানের বিপক্ষে লর্ডসে তার প্রথম শ্রেণির ক্রিকেটে অভিষেক ঘটে। ২০১০ সালে তিনি তার কাউন্টি ক্যাপ পান।  ২০১২ আইসিসি ওয়ার্ল্ড টি-টোয়েন্টি বাছাইপর্বে তিনি ইতালির হয়ে খেলেছিলেন। ২০১৯ সালের মে মাসে গার্নসিতে অনুষ্ঠিত আইসিসি টি-টোয়েন্টি বিশ্বকাপ ইউরোপ বাছাইপর্বের টুর্নামেন্টের আঞ্চলিক ফাইনালের জন্য তাকে ইতালির দলে মনোনীত করা হয়েছিল।  ৩০ আগস্ট ২০১৯ এ, এটি নিশ্চিত হয়েছিল যে বার্গ ২০২০ সালে স্থায়ী অভিবাসনের পূর্ব পর্যন্ত, ২০১৯ মৌসুসের অবশিষ্ট সময় নর্থাম্পটনশায়ারের ভাড়া খেলোয়াড় হিসাবে থাকবেন। ২০১৯ সালের নভেম্বরে ওমানের ক্রিকেট বিশ্বকাপ চ্যালেঞ্জ লীগ বি টুর্নামেন্টের জন্য তাকে ইতালির স্কোয়াডে স্থান পান।   তথ্যসূত্র    বহিঃসংযোগ      গ্যারেথ বার্গ এ ক্রিকেট আর্কাইভ (সাবস্ক্রিপশন শুধুমাত্র)  বিষয়শ্রেণী:যুক্তরাজ্যে অভিবাসনকারী দক্ষিণ আফ্রিকান বিষয়শ্রেণী:ইতালির নাগরিকীকৃত নাগরিক বিষয়শ্রেণী:নর্দাম্পটনশায়ারের ক্রিকেটার বিষয়শ্রেণী:হ্যাম্পশায়ারের ক্রিকেটার বিষয়শ্রেণী:ইতালীয় ক্রিকেটার বিষয়শ্রেণী:ওয়েস্টার্ন প্রভিন্সের ক্রিকেটার বিষয়শ্রেণী:মিডলসেক্সের ক্রিকেটার বিষয়শ্রেণী:দক্ষিণ আফ্রিকান ক্রিকেটার বিষয়শ্রেণী:জীবিত ব্যক্তি বিষয়শ্রেণী:১৯৮১-এ জন্ম বিষয়শ্রেণী:কেপ টাউন থেকে আগত ক্রিকেটার বিষয়শ্রেণী:যুক্তরাজ্যের নাগরিকীকৃত নাগরিক বিষয়শ্রেণী:ইংরেজ ক্রিকেটার
সজ্জন লাহোর (পাঞ্জাবি : روزنامہ سجن ) পাকিস্তানের পাঞ্জাবের লাহোর থেকে প্রকাশিত একটি পাঞ্জাবি সংবাদপত্র ছিল।  পাকিস্তানে প্রকাশিত এটি প্রথম পাঞ্জাবি দৈনিক পত্রিকা।   ১৯৮৯ সালের ৩ ফেব্রুয়ারিতে এর প্রথম সংখ্যাটি প্রকাশিত হয়েছিল। এটি ৩০ সেপ্টেম্বর ১৯৯০ পর্যন্ত অব্যাহত ছিল। এর পরে এটি বন্ধ হয়ে গিয়েছিল, সরকারি এবং বেসরকারী খাতের বিজ্ঞাপনের অভাবজনিত আর্থিক বাধাগুলির কারণে।  এটি ছিল পাঞ্জাবি প্রচার ট্রাস্টের উদ্যোগ। হুসেন নকি এর ব্যবস্থাপনা সম্পাদক ছিলেন, কায়সার নাজির খওয়ার এর উপ-ব্যবস্থাপনা সম্পাদক ছিলেন, এবং জাফরিয়াব আহমেদ এর সম্পাদক ছিলেন। জাফরিয়াব আহমেদ ২৫ ফেব্রুয়ারি ২০০৬ এ মারা যান।  এতে বেশ কয়েকজন পাঞ্জাবী প্রেমি স্বেচ্ছায় কাজ করেছিলেন কেবল সম্পাদকীয় দলেই নয়, প্রশাসনিক ব্যবস্থায়ও।   আরো দেখুন   পাকিস্তানে সংবাদপত্রের তালিকা   তথ্যসূত্র    বহিঃসংযোগ  সজ্জন লাহোরের ওয়েবসাইট  বিষয়শ্রেণী:পাকিস্তানের সংবাদপত্র বিষয়শ্রেণী:১৯৮৯-এ পাকিস্তানে প্রতিষ্ঠিত বিষয়শ্রেণী:লাহোরের গণমাধ্যম বিষয়শ্রেণী:পাকিস্তানের দৈনিক সংবাদপত্র বিষয়শ্রেণী:পাকিস্তানের বিলুপ্ত সংবাদপত্র
ক্রিস্টোফার ক্রিস গ্রিন (জন্ম: ১ অক্টোবর ১৯৯৩) একজন দক্ষিণ আফ্রিকান ক্রিকেটার। তিনি অলরাউন্ডারের ভূমিকায় খেলেন এবং ডানহাতি অফ ব্রেক বোলিং এবং ডানহাতি ব্যাট করেন। তিনি বিগ ব্যাশ লিগে নিউ সাউথ ওয়েলস এবং সিডনি থান্ডারের হয়ে খেলেন। তিনি ম্যানলি ওয়ারিঙ্গা জেলা ক্রিকেট ক্লাবের হয়ে সিডনি গ্রেড ক্রিকেটও খেলেন।বিবিএল০৪ ফাইনাল রাউন্ডে গ্রিন থান্ডারের হয়ে অভিষেক ঘটে।  টি-টোয়েন্টি ক্রিকেট  ব্যক্তিগত জীবন গ্রিন তার বাবার পক্ষে দক্ষিণ আফ্রিকান এবং তার মায়ের পক্ষে ব্রিটিশ।তার বাবা-মা ওয়ারেন এবং লিসা গ্রিন (গোল্ড), দুজনেই পেশাদার টেনিস খেলোয়াড় ছিলেন। গ্রিনের কাছে একটি ব্রিটিশ পাসপোর্ট আছে।  তথ্যসূত্র   বহিঃসংযোগ     বিষয়শ্রেণী:১৯৯৩-এ জন্ম বিষয়শ্রেণী:অস্ট্রেলীয় ক্রিকেটার বিষয়শ্রেণী:সিডনি থান্ডারের ক্রিকেটার বিষয়শ্রেণী:লাহোর কালান্দার্সের ক্রিকেটার বিষয়শ্রেণী:ডারবান থেকে আগত ক্রিকেটার বিষয়শ্রেণী:জীবিত ব্যক্তি বিষয়শ্রেণী:নিউ সাউথ ওয়েলসের ক্রিকেটার বিষয়শ্রেণী:মুলতান সুলতান্সের ক্রিকেটার বিষয়শ্রেণী:গায়ানা আমাজন ওয়ারিয়র্সের ক্রিকেটার বিষয়শ্রেণী:জ্যামাইকা তালাওয়াসের ক্রিকেটার বিষয়শ্রেণী:ওয়ারউইকশায়ারের ক্রিকেটার বিষয়শ্রেণী:মিডলসেক্সের ক্রিকেটার বিষয়শ্রেণী:কলকাতা নাইট রাইডার্সের ক্রিকেটার বিষয়শ্রেণী:অস্ট্রেলিয়ায় দক্ষিণ আফ্রিকান অভিবাসনকারী বিষয়শ্রেণী:ইংরেজ ক্রিকেটার বিষয়শ্রেণী:২১শ শতাব্দীর অস্ট্রেলীয় পুরুষ ক্রীড়াবিদ
ব্যবহার   {{Infobox fictional family | color              = <!-- headers background color; the foreground color is automatically computed --> | name               =  | series             = <!-- or |franchise=; use without the italic on the outside --> | image              =  | alt                =  | caption            =  | first_major        = <!-- per [[MOS:MAJORWORK]] - major works include TV series, films, books, albums and games --> | first_minor        = <!-- or |first_issue=; Per [[MOS:MINORWORK]] - minor works include TV episodes, chapters, songs and game missions --> | first_date         =  | last_major         =  | last_minor         = <!-- or |last_issue= --> | last_date          =  | creator            = <!-- only the credited creators; use adapted_by= for adaptations --> | members            = }}   আরও দেখুন
সেভ চেজ ফার্ম ছিল একটি স্থানীয় ব্রিটিশ রাজনৈতিক দল যেটি চেজ ফার্ম হাসপাতাল, এনফিল্ডের বিভাগগুলি বন্ধ করার বিরুদ্ধে দাঁড়িয়েছিল।  সেভ চেজ ফার্মের নেতারা ছিলেন ক্যাথরিন উইলকিনসন এবং কাইরন ম্যাকগ্রেগর। তারা উভয়েই ২০০৬ সালের মে মাসে এনফিল্ড কাউন্সিলের স্থানীয় কাউন্সিলর হিসেবে নির্বাচিত হন। ২০০৬ সালের স্থানীয় কাউন্সিল নির্বাচনে দলটি নয়জন প্রার্থী দেয়। মে ২০১০ সালের নির্বাচনে উইলকিনসন এবং ম্যাকগ্রেগর উভয়ই আবার দাঁড়ান, উভয়েই তাদের আসন কনজারভেটিভদের কাছে হারান। একটি রাজনৈতিক দল হিসাবে, তারা ২০১০ সালের নির্বাচনের পরে ভেঙে যায় কিন্তু হাসপাতালের প্রসূতি এবং এএন্ডই ইউনিট বন্ধ করার বিরুদ্ধে প্রচারণা চালিয়ে যায়। তারা বন্ধের বিচার বিভাগীয় পর্যালোচনা পেতে কাউন্সিলকে রাজি করান। এটি ব্যর্থ হয়েছিল; রয়্যাল ফ্রি লন্ডন এনএইচএস ফাউন্ডেশন ট্রাস্টের প্রশাসনের অধীনে এখন ইউনিটগুলি বন্ধ এবং হাসপাতালের পুনর্নির্মাণ অব্যাহত রয়েছে। "সেভ চেজ ফার্ম" ওয়েবসাইটটি ২০১০ সাল থেকে আপডেট করা হয়েছে বলে মনে হচ্ছে না।   তথ্যসূত্র   বিষয়শ্রেণী:২০১০-এ বিলুপ্ত রাজনৈতিক দল বিষয়শ্রেণী:লন্ডনের রাজনীতি বিষয়শ্রেণী:ইংল্যান্ডের স্থানীয় ভিত্তিক রাজনৈতিক দল বিষয়শ্রেণী:২০০৬-এ প্রতিষ্ঠিত রাজনৈতিক দল
ধোখা: রাউন্ড ডি কর্নার  ২০২২ সালের ক্রাইম থ্রিলার হিন্দি চলচ্চিত্র। ছবিটি পরিচালনা কুকি গুলাটি এবং প্রযোজনা করেছে টি-সিরিজ কোম্পানি।  এতে অভিনয় করেছেন আর. মাধবন, অপারশক্তি খুরানা, দর্শন কুমার এবং খুশালি কুমার (খুশালি কুমার এই চলচ্চিত্রটির মাধ্যমে চলচ্চিত্রে আত্মপ্রকাশ করেন)।      অভিনয়ে   আর. মাধবন – যথার্থ সিনহার  খুশিলী কুমার – সঞ্চি সিনহা  অপারশক্তি খুরানা – হক গুল  দর্শন কুমার – ইন্সপেক্টর মালিক সঙ্গীত   তথ্যসূত্র    বহিঃসংযোগ      Dhokha Round D Corner at Bollywood Hungama বিষয়শ্রেণী:২০২০-এর দশকের হিন্দি ভাষার চলচ্চিত্র বিষয়শ্রেণী:ভারতীয় অপরাধ থ্রিলার চলচ্চিত্র বিষয়শ্রেণী:২০২২-এর চলচ্চিত্র
মাহফুজা খানম (১৪ এপ্রিল ১৯৪৬ – ১২ আগস্ট ২০২৫) ছিলেন একজন বাংলাদেশী অধ্যাপক, নারীনেত্রী, সমাজসেবী, মুক্তিযোদ্ধা ও ঢাকা বিশ্ববিদ্যালয়ের দ্বিতীয় নারী ভিপি। তিনি শিক্ষায় গুরুত্বপূর্ণ অবদানের জন্য ২০২১ সালে বাংলাদেশের দ্বিতীয় সর্বোচ্চ বেসামরিক সম্মাননা একুশে পদক পদক লাভ করেন।  প্রাথমিক জীবন ও শিক্ষা মাহফুজা খানম ১৯৪৬ সালের ১৪ এপ্রিল কলকাতায় জন্মগ্রহণ করেন।  তিনি বাংলা বাজার গার্লস স্কুলে পড়েছেন। ১৯৬৬ সালে তিনি ঢাকা বিশ্ববিদ্যালয়ের পদার্থবিজ্ঞান বিভাগ থেকে স্নাতক লাভ করেন এবং ১৯৬৭ সালে একই বিভাগ থেকে স্নাতকোত্তর ডিগ্রি লাভ করেন। পরবর্তীতে ১৯৬৮ সালে লন্ডনের সাসেক্স বিশ্ববিদ্যালয়ে বৃত্তি পান। কিন্তু রাজনীতির সাথে জড়িত থাকার কারণে তৎকালীন পাকিস্তান সরকার তাঁকে পাসপোর্ট প্রদান করেনি।   কর্মজীবন  তিনি শিক্ষকতাকেই পেশা হিসেবে বেছে নেন। তিনি ঢাকা বিশ্ববিদ্যালয়ের ১৯৬৬-৬৭ ডাকসু নির্বাচনে ভিপি হয়েছিলেন। বর্তমানে ঢাকা বিশ্ববিদ্যালয়ের সিনেটরের সদস্য হিসেবে আছেন। ২০০৯ সালে তিনি বাংলাদেশ এশিয়াটিক সোসাইটির সাধারণ সম্পাদক হিসেবে দায়িত্ব পালন করেন।  তিনি মাধ্যমিক ও উচ্চশিক্ষা অধিদপ্তরের মহাপরিচালক হিসেবে দায়িত্ব পালন করেছেন। তিনি শিশুসংগঠন খেলাঘর আসরের চেয়ারপার্সন হিসেবে দায়িত্ব পালন করেছেন। তিনি ঢাকার মানিকগঞ্জ সমিতি, পেশাজীবি নারী সমাজ এবং বিশ্ব শিক্ষক ফেডারেশনসহ বেশ কয়েকটি সংগঠনের সভাপতি। তিনি ইতিহাস একাডেমির নির্বাহী কমিটির সহ-সভাপতি। তিনি মনিকগঞ্জ সরকারি মহিলা কলেজের ১৫তম অধ্যক্ষ হিসেবেও দায়িত্ব পালন করেছেন।  সমাজসেবামূলক কাজ তিনি বিশেষ করে শিক্ষায় অবহেলিতদের পাশে আর্থিক সহায়তার হাত বাড়িয়ে দেন। বিশেষ করে নারীদের ক্ষেত্র। শিক্ষার আর্থিক তহবিলের জন্য বিভিন্ন শিক্ষাপ্রতিষ্ঠানে প্রায় ১৭টি শিক্ষা কল্যাণ ট্রাস্ট গঠন করেছেন। বর্তমানে জাতীয় শিশু কিশোর সংগঠন কেন্দ্রীয় খেলাঘর আসরের চেয়ারপার্সন হিসেবে শিশুদের অধিকার আদায়ে কাজ করছেন।  পুরস্কার মাহফুজা খানম ২০১২ সালে নারী শিক্ষা ও আর্থ-সামাজিক উন্নয়নের জন্য "বেগম রোকেয়া পদক" লাভ করেন। তিনি ২০১৩ সালের ২৬ আগস্ট ‘অনন্যা শীর্ষ দশ ২০১৩’ পুরস্কার ও সম্মাননা পান। এছাড়াও বাংলাদেশের স্যাটেলাইট টিভি চ্যানেল আর টিভি থেকে "জয়া আলোকিত নারী-২০১৭" পুরস্কার লাভ করেন। ২০২১ সালে শিক্ষা বিভাগে তিনি একুশে পদক লাভ করেন।  ব্যক্তিগত জীবন তিনি ৮ ফেব্রুয়ারি ১৯৬৯ সালে প্রখ্যাত আইনজীবী ও সাবেক আইনমন্ত্রী শফিক আহমেদকে বিয়ে করেন। তাদের ঘরে দুই পুত্র ও এক মেয়ে সন্তান জন্ম নেয়।  তথ্যসূত্র  বিষয়শ্রেণী:১৯৪৬-এ জন্ম বিষয়শ্রেণী:বাংলাদেশী শিক্ষাবিদ বিষয়শ্রেণী:২০২৫-এ মৃত্যু বিষয়শ্রেণী:ঢাকা বিশ্ববিদ্যালয়ের প্রাক্তন শিক্ষার্থী বিষয়শ্রেণী:বাংলাদেশী সক্রিয় নারী কর্মী বিষয়শ্রেণী:ঢাকা বিশ্ববিদ্যালয়ের শিক্ষক বিষয়শ্রেণী:শিক্ষা ও গবেষণায় একুশে পদক বিজয়ী বিষয়শ্রেণী:২০২১-এ একুশে পদক বিজয়ী বিষয়শ্রেণী:বাংলাদেশী শিক্ষায়তনিক বিষয়শ্রেণী:বাংলাদেশ এশিয়াটিক সোসাইটির সভাপতি বিষয়শ্রেণী:বাংলাদেশ বিজ্ঞান একাডেমির ফেলো বিষয়শ্রেণী:বেগম রোকেয়া পদক বিজয়ী বিষয়শ্রেণী:একুশে পদক বিজয়ী বিষয়শ্রেণী:কলকাতার ব্যক্তি বিষয়শ্রেণী:ডাকসু ভিপি
রাশিদা স্ট্রোবার একজন মার্কিন নাট্যকার এবং কালো চামড়ার সক্রিয়কর্মী।   স্ট্রোবার একজন কালো চামড়ার ক্যারিবীয়-মার্কিন নারী হিসেবে তার অভিজ্ঞতা নিয়ে "আ ডার্ক স্কিনড ওম্যান'স রিভেঞ্জ" চরিত্রে অভিনয় করার জন্য পরিচিত।  নাটকটি ২০১১ সালে ফ্লোরিডার সেন্ট পিটার্সবার্গে আত্মপ্রকাশ করে  নাটকটি পরে একটি বইয়ে রূপান্তরিত হয়।  স্ট্রোবার একজন "কালো চামড়ার কর্মী" যিনি কালো চামড়ার মানুষের গ্রহণযোগ্যতার জন্য কাজ করেন।    তথ্যসূত্র   বিষয়শ্রেণী:জীবিত ব্যক্তি বিষয়শ্রেণী:২১শ শতাব্দীর আফ্রিকান-মার্কিন লেখক বিষয়শ্রেণী:২১শ শতাব্দীর আফ্রিকান-মার্কিন লেখিকা বিষয়শ্রেণী:জন্মের বছর অনুপস্থিত (জীবিত ব্যক্তি) বিষয়শ্রেণী:২১শ শতাব্দীর মার্কিন লেখিকা বিষয়শ্রেণী:মার্কিন নারী নাট্যকার বিষয়শ্রেণী:আফ্রিকান-মার্কিন নাট্যকার বিষয়শ্রেণী:২১শ শতাব্দীর মার্কিন নাট্যকার
শহীদ মোতাসিম বিল্লাহ খুররম যিনি খুররম নামে পরিচিত (জন্ম: অজানা - মৃত্যু: ১৯৭১) বাংলাদেশের স্বাধীনতা যুদ্ধের একজন বীর মুক্তিযোদ্ধা। স্বাধীনতা যুদ্ধে তার সাহসিকতার জন্য বাংলাদেশ সরকার তাকে বীর বিক্রম খেতাব প্রদান করে।দৈনিক প্রথম আলো, "তোমাদের এ ঋণ শোধ হবে না" | তারিখ: ১৩-১২-২০১১   জন্ম ও শিক্ষাজীবন  মোতাসিম বিল্লাহ খুররমের জন্ম শেরপুর জেলার শ্রীবরদী উপজেলার কাকিলাকুড়া ইউনিয়নের মলামারী গ্রামে ১৯৫১ সালের ২০ নভেম্বর মতান্তরে ১৯৫৩ সালের ০২ জুলাই। চার ভাই ও তিন বোনের মধ্যে তিনি ছিলেন তৃতীয়। তার বাবার নাম শাহ মোশাররফ হোসেন এবং মায়ের নাম ফজিলাতুন নেছা। তিনি অবিবাহিত ছিলেন।    কর্মজীবন  ১৯৭১ সালে বিএসসি দ্বিতীয় বর্ষের শিক্ষার্থী ছিলেন মোতাসিম বিল্লাহ খুররম। মুক্তিযুদ্ধ শুরু হল তিনি যুদ্ধে যোগ দেন।  ভারতে প্রশিক্ষণ নেওয়ার পর ১১ নম্বর সেক্টরের অধীনে যুদ্ধ করেন। বেশ কয়েকটি যুদ্ধে অসীম সাহস প্রদর্শন করেন। খুররম ছিলেন তার দলের উপদলনেতা।   মুক্তিযুদ্ধে ভূমিকা  ১৯৭১ সালের ১০ ডিসেম্বর জামালপুরে পাকিস্তানি সেনাবাহিনীর মূল ঘাঁটি ছিল পিটিআই ভবনে। পাকিস্তানিদের কামালপুর ঘাঁটির পতনের পর ১১ নম্বর সেক্টরের মুক্তিযোদ্ধারা জামালপুরে আসতে থাকেন। তাঁদের সঙ্গে ছিল মিত্রবাহিনী। তারা দুটি কলামে বিভক্ত হয়ে অগ্রসর হতে থাকেন। সীমান্তবর্তী সব ঘাঁটি থেকে সরে আসা পাকিস্তানি সেনারা জামালপুরে সমবেত হওয়ায় সেখানকার পাকিস্তানি প্রতিরক্ষা বেশ জোরালো হয়। পুরোনো ব্রহ্মপুত্র নদের প্রবাহ সামনে রেখে পাকিস্তানিরা প্রতিরক্ষা গড়ে তোলে। ৬-৭ ডিসেম্বর থেকে মুক্তিযোদ্ধারা জামালপুর শহর ঘেরাও করতে থাকেন। তারা বেষ্টনী গড়ে তোলেন হাটচন্দ্রা, বগাবাইদ, যোগীরগুফা, তিরুটিয়া, পলাশগড়, কালাবো মোল্লাপাড়া দিয়ে বেলটিয়া, শাহপুর, লাঙ্গলজোড়া, মাহিমপুর ও হরিপুর পর্যন্ত।  ৮ ডিসেম্বরের মধ্যেই এই বেষ্টনী রচনা সমাপ্ত হয়। পাকিস্তানি সেনারা প্রথমে এটি বুঝতে পারেনি। পরে বুঝতে পেরে ব্রহ্মপুত্র নদের দক্ষিণ পাড়ে এসে তারা গোলাগুলি করতে থাকে। এর মধ্যে মিত্রবাহিনী কয়েকবার পাকিস্তানি সেনাবাহিনীকে আত্মসমর্পণ করার জন্য অনুরোধ জানায়। কিন্তু পাকিস্তানিদের অধিনায়ক সুলতান মাহমুদ তা প্রত্যাখ্যান করে যুদ্ধ চালিয়ে যাওয়ার ঘোষণা দেন। তারপর পাকিস্তানি সেনারা বেলটিয়ার গ্রামের কাছে সমবেত হয় এবং যুদ্ধ শুরু করে। কিন্তু তারা মুক্তিযোদ্ধাদের হাতে চরমভাবে মার খায়। তাদের মনোবলও ভেঙে পড়ে। এরপর থেকে তারা পালানোর চেষ্টা করতে থাকে। পাকিস্তানি সেনারা বেলটিয়া গ্রামের মুক্তিযোদ্ধাদের অবস্থানের ওপর ব্যাপক গোলাবর্ষণ করে সেদিক দিয়ে পালিয়ে যাওয়ার চেষ্টা করে। এ সময় নির্ভীক খুররম বাংকার থেকে বেরিয়ে অগ্রসরমাণ পাকিস্তানি সেনাদের আক্রমণ করতে যান। তখন পাকিস্তানি সেনাদের ছোড়া একঝাঁক গুলি এসে লাগে তার শরীরে। সঙ্গে সঙ্গে শহীদ হন তিনি। পরে তার মরদেহ উদ্ধার করে সহযোদ্ধারা পাঠিয়ে দেন গ্রামের বাড়িতে। সেখানে তাকে সমাহিত করা হয়।   পুরস্কার ও সম্মাননা   বীর বিক্রম   তথ্যসূত্র    বহিঃসংযোগ   বিষয়শ্রেণী:বীর বিক্রম বিষয়শ্রেণী:১৯৭১-এ শহীদ মুক্তিযোদ্ধা
বর্তমানে সম্প্রচারিত অনুষ্ঠানমালাসমূহ নাটক সাথ নিভানা সাথিয়া   আনন্দী বা অওর এমিলী কভি কভি ইত্তেফাক সে পান্ডয়া স্টোর্স গুম হ্যা কিসি কে প্যায়ার মে  ইমলি বন্নি চাও হোম ডেলিভারি  ইয়ে রিসতা কেয়া কহেলাতা হ্যায় অনুপমা ইয়ে হ্যা চাহাতে   আসন্ন অনুষ্ঠান   পূর্বে সম্প্রচারিত অনুষ্ঠানমালাসমূহ  কয়ামত কি রাত  এক ভ্রম সর্বগুন সম্পন্ন  হার শখ পে উল্লু বেঠা হ্যায়  খিচড়ী  সাসুরাল গেন্দা ফুল  তেরে লিয়ে  কিউকি সাস ভি কাভি বাহু থি  কাহানি ঘার ঘার কি  সাপ্না বাবুল কা বিদাই  রাজা কি আয়েগি বারাত এক বিরকি আরদাস...বীরা ফির ভি না মানে...বাদতামিজ দিল মহাভারত চন্দ্রনন্দিনী ইস পেয়ার কো কেয়া নাম দু এক হাসিনা থি দোস্তি ইয়ারিয়া মানমারজিয়া তেরে সেহের মে কুছ তো হে তেরে মেরে দারমিয়া আজ কি রাত হে জিন্দেগি তেরে মেরে লাভ স্টোরি তু মেরা হিরো ডান্স প্লাস জাস্ট ডান্স সুমিত সামহাল লেগা নাচ বালিয়ে নামকরণ জারা নাচকে দিখা মাস্টারশেফ  দিলশহল জা জারা   ভারত এর পরবর্তী সুপারস্টার   মেরীদুর্গা   ''তও সোর্জ মেন সাঁইঝিপিয়াজ টিইড টক আলোচনা ভারত নেওয়াই সোচ ইক্যবানন সাথ নিভানা সাথীয়া   বহিঃসংযোগ  স্টার প্লাস (ভারত)   বিষয়শ্রেণী:স্টার প্লাস টেলিভিশন ধারাবাহিক বিষয়শ্রেণী:টেলিভিশন ধারাবাহিকের তালিকা বিষয়শ্রেণী:স্টার ইন্ডিয়া
কেঙ্গেরি () ভারতের কর্ণাটক রাজ্যের বেঙ্গালুরু নগর জেলার একটি শহর।   ভৌগোলিক উপাত্ত  শহরটির অবস্থানের অক্ষাংশ ও দ্রাঘিমাংশ হল । সমুদ্র সমতল হতে এর গড় উচ্চতা হল ৮২৬ মিটার (২৭০৯ ফুট)।   জনসংখ্যার উপাত্ত  ভারতের ২০০১ সালের আদমশুমারি অনুসারে কেনগেরি শহরের জনসংখ্যা হল ৪২,৩৮৬ জন। এর মধ্যে পুরুষ ৫২% এবং নারী ৪৮%।  এখানে সাক্ষরতার হার ৭৫%। পুরুষদের মধ্যে সাক্ষরতার হার ৭৯% এবং নারীদের মধ্যে এই হার ৭০%। সারা ভারতের সাক্ষরতার হার ৫৯.৫%, তার চাইতে কেনগেরি এর সাক্ষরতার হার বেশি।  এই শহরের জনসংখ্যার ১১% হল ৬ বছর বা তার কম বয়সী।   তথ্যসূত্র   বিষয়শ্রেণী:কর্ণাটকের শহর
ইসলামী বইমেলা বা ইসলামী গ্রন্থমেলা বাংলাদেশের ঐতিহ্যবাহী মেলা গুলোর মধ্যে একটি। প্রতি বছর ঈদে মিলাদুন্নবী (সা.) উপলক্ষে ২০দিন অথবা মাস ব্যাপী এই মেলা বায়তুল মোকাররম মসজিদের দক্ষিণ চত্বরে অনুষ্ঠিত হয়। এই মেলা ২০২৪ সালে পূর্ব গেইট সংলগ্ন চত্বর পর্যন্ত বিস্তৃতি লাভ করে। সাধারণত এই মেলায়  ইসলামপন্থী সব ঘরনার লেখক, প্রকাশক, প্রকাশনা, পাঠক ও দর্শনার্থীদের সমাগম ঘটে থাকে।  ইতিহাস সাংবাদিক, প্রকাশক ও কবি আসাদ বিন হাফিজসহ যারা ইসলামী বই প্রকাশ করতেন তাদের সমন্বয়ে ইসলামী সাহিত্য প্রকাশক সমিতি নামে একটি সমিতি গড়ে তোলেন। তিনি এই সমিতির সভাপতি থাকা অবস্থায় বাংলা একাডেমী কর্তৃক আয়োজিত অমর একুশে বইমেলার আদলে সাহিত্যের বিকাশ সাধনের জন্য ৯০ দশকের শেষের দিকে   ইসলামী ফাউন্ডেশনের মাধ্যমে ঢাকার প্রাণকেন্দ্র বায়তুল মোকাররমে মাসব্যাপী ইসলামী বইমেলার আয়োজনের সূচনা করেন।   আয়োজক ইসলামিক ফাউন্ডেশন বাংলাদেশের উদ্যোগে পবিত্র ঈদে মিলাদুন্নবী (সা.)  উপলক্ষে প্রতিবছর এই বইমেলার আয়োজন করা হয়। এবছরের বইমেলা উদ্বোধন করে অন্তর্বর্তীকালীন সরকারের মাননীয় ধর্মবিষয়ক উপদেষ্টা আ ফ ম খালিদ হোসেন। ২০২৪ সালের ইসলামী বইমেলায় মোট  ১৫১টি স্টল বরাদ্দ পায় যেখানে ৮৫টি প্রকাশনী অংশগ্রহণ করেন।  স্টও ও প্রকাশনী মেলায় সাধারণত পবিত্র কোরআনের অনুবাদ, তাফসির, হাদিস গ্রন্থসহ ইসলামের বিভিন্ন বিষয়ের ওপর মৌলিক ও গবেষণাধর্মী বই পাওয়া যায়। ২০২৫ সালে মেলায় প্রায় দেড় শতাধিক স্টল বরাদ্দ দেওয়া হয়। পাশাপাশি প্রথমবারের মতো মিসর, লেবানন ও পাকিস্তাননের কমপক্ষে পাঁচটি আন্তর্জাতিক স্টল মেলায় অংশগ্রহণ করে।   আয়োজনের বিস্তার  ইসলামি ফাউন্ডেশনের আয়োজনে ইসলামী বইমেলা ঢাকার বায়তুল মোকাররম চত্বর ছাড়াও অন্যান্য বিভাগীয় শহরে অনুষ্ঠিত হয়ে থাকে। ২০২৪ সালে মেলাটি পূর্ব গেইট সংলগ্ন চত্বর পর্যন্ত বিস্তৃতি লাভ করে। ২০২৫ সাল থেকে প্রথম মেলার স্টল বায়তুল মোকাররমের পূর্ব গেট থেকে দৈনিক বাংলার মেইন রোড পর্যন্ত বিস্তৃত হয়।  আয়োজনের ব্যাপ্তি  সাধারনত মেলাটি হিজরি সন অনুসারে ঈদে মিলাদুন্নবী (সা.) উপলক্ষে ২০ দিন ব্যাপী হয়ে থাকে। কখনও কখনও ৩০ দিন অর্থাৎ একমাস ব্যাপীও হতে দেখা গেছে।  অনুষ্ঠানাদি মেলায় আগত লেখক, পাঠক ও প্রকাশকদের অংশগ্রহণে প্রতিদিন থাকে ইসলামী সাংস্কৃতিক পরিবেশনা, আলোচনাসভা ও নতুন বইয়ের মোড়ক উন্মোচন অনুষ্ঠান। এছাড়াও ২০২৫ সালে থেকে শিশু চত্বর, মিডিয়া কর্নার, ফুড কর্নার এবং তথ্যকেন্দ্রসহ মহিলাদের জন্য বসার আলাদা ব্যবস্থাও করা হয়।   গ্যালারি   আরও দেখুন  ইসলামিক ফাউন্ডেশন বাংলাদেশ  আসাদ বিন হাফিজ  বায়তুল মোকাররম   তথ্যসূত্র   বিষয়শ্রেণী:ইসলামিক ফাউন্ডেশন বাংলাদেশ
মদনপাল (রাজত্বকাল ১১৩৯-১১৬১ খ্রিস্টাব্দ) ছিলেন ভারতীয় উপমহাদেশের বাংলা অঞ্চলে পাল রাজা চতুর্থ গোপালের উত্তরসূরি এবং পাল বংশের অষ্টাদশ এবং শেষ শাসক ১৮ বছর ধরে রাজত্ব করেছিলেন। তিনি গোবিন্দপালের স্থলাভিষিক্ত হন, যার এই নামের বংশ সন্দেহজনক।  মদনপাল ছিলেন রামপাল ও তাঁর স্ত্রী মদনাদেবীর কনিষ্ঠ পুত্র। মদনপালের ভাগ্নে গোপাল চতুর্থের রাজত্বের দ্বিতীয় বছরের তাম্রশাসনে, যদিও গোপাল চতুর্থকে পরমেশ্বর পরমভট্ট্রাক মহারাধীরাজ হিসাবে উল্লেখ করা হয়েছিল, মদনপালকে রাজা এবং রাজকীয় মন্ত্রী হিসাবে উল্লেখ করা হয়েছিল, তাছাড়া সেই বছরটিকে মদনপালের রাজত্বের দ্বিতীয় বছর হিসাবেও উল্লেখ করা হয়েছিল। ইয়সুকে ফুরই এটাকে তার যুবতী ভাইপোর জন্য মদনপালের রাজত্বের প্রমাণ বলে মনে করেন। মদনাপালের ৩ সালের তারিখের বিহার পার্বত্য চিত্র শিলালিপিটি মদনপালের 'বিজয়ী' রাজত্বকে নির্দেশ করে, যখন নোংগধ শিলালিপি, তারিখ ১২০১ বিক্রম যুগের তার বছর ১ বা ২ এর সমতুল্য, তার রাজত্ব সম্পর্কে ইঙ্গিত না করে শুধুমাত্র তার নাম উল্লেখ করে। ফুরুই এই সিদ্ধান্তে উপনীত হন যে মদনপাল চতুর্থ গোপালের দ্বিতীয় রাজত্বকালের পরপরই সিংহাসন দখল করেন। যাইহোক, চতুর্থ গোপাল বিহার অঞ্চলে তার ১৪ তম বছর পর্যন্ত তার উপস্থিতি বজায় রেখেছিলেন, একটি সমান্তরাল রাজত্বের পরামর্শ দিয়েছিলেন। তিনি কমপক্ষে ২২ বছর রাজত্ব করেছিলেন।  মদনপাল গৌরবময়ভাবে তার রাজত্ব শুরু করেছিলেন, মুঙ্গিরকে গাদাবালা রাজার কাছ থেকে পুনরুদ্ধার করেছিলেন। বিহার শরীফ, জয়নগর এবং নোংগধ থেকে তার শিলালিপি দক্ষিণ বিহারের উপর তার নিয়ন্ত্রণ দেখায়। মদনপাল গোবর্ধন নামে একজন রাজাকে ধ্বংস বা সিংহাসনচ্যুত করেছিলেন বলে কথিত আছে, যিনি সম্ভবত পূর্ব বাংলার একজন আঞ্চলিক রাজা ছিলেন। বিজয়সেন তাঁর অষ্টম রাজত্বের কিছুকাল পরে তাঁর কাছ থেকে উত্তরবঙ্গ দখল করেন।  যেহেতু সেন, গহদাবালা এবং মিথিলার কারপাতা শাসকরা সকলেই তার রাজত্বের ২২ তম বছরের ঠিক পরে মদনপালের অন্তর্গত অঞ্চলগুলি দাবি করেছিলেন, আরসি মজুমদার এই সিদ্ধান্তে উপনীত হন যে যখন মদনপাল মারা যান, পালরা পশ্চিম, দক্ষিণ এবং অঞ্চলে কোনও সার্বভৌমত্ব প্রয়োগ করা বন্ধ করে দিয়েছিল। পূর্ব বাংলা এবং পশ্চিম ও উত্তর বিহারে। অন্য কথায়, পাল রাজ্য মধ্য ও পূর্ব বিহারে সীমাবদ্ধ ছিল। মদনপালের মৃত্যুর কয়েক বছরের মধ্যে, ধর্মপাল এবং দেবপালের বংশধররা, যদি থাকে, এমনকি সেনদের দ্বারা এই শেষ আশ্রয় থেকেও বিতাড়িত হয়েছিল এবং পালরা ইতিহাস থেকে বিদায় নিয়েছিল।  আরও দেখুন   বাংলার শাসকদের তালিকা  তথ্যসূত্র  বিষয়শ্রেণী:জন্মের বছর অনুপস্থিত বিষয়শ্রেণী:পাল রাজা বিষয়শ্রেণী:১১৬২-এ মৃত্যু
thumb|right|হাদিসা বাঁধ ও নদী হাদিছা (, ) ইরাকের আল আন্‌বার প্রদেশের একটি শহর। বাগদাদ শহর থেকে ২৫০ কিমি উত্তর-পাশ্চমে অবস্থিত। ২০০৫ সালে মার্কিন সেনাবাহিনী সেখানে এক হত্যাযজ্ঞ চালানোর অভিযোগে অভিযুক্ত হয়েছে। সুন্নি সম্প্রদায় অধ্যুসিত ইউফ্রেটিস নদীর তীরে অবস্থিত। একটি কৃষিপ্রধান অঞ্চল। জনসংখ্যা প্রায় ২৫,৭০০ জন। এখানে ইরাকের সবচেয়ে বড় জলবিদ্যুৎ কেন্দ্র অবস্থিত।  বিষয়শ্রেণী:ইরাকের শহর